Επιδημιολογική μελέτη της διεισδυτικής μηνιγγιτιδοκοκκικής νόσου στα παιδιά στη βόρεια Ελλάδα την περίοδο 2011- 2021
Creators: name: Μάνου, Αθανασία Δημητρίου
Publisher: name: Aristotle University of Thessaloniki
Year: 2024
Subjects: Διεισδυτική μηνιγγιτιδοκοκκική νόσος
Επιδημιολογία
Βόρεια Ελλάδα
Invasive Meningococcal Disease
Epidemiology
Northern Greece

description: Η διεισδυτική μηνιγγιτιδοκοκκική νόσος αποτελεί μία σπάνια αλλά σοβαρή λοίμωξη με υψηλή θνητότητα και νοσηρότητα. Σκοπός της μελέτης ήταν η καταγραφή και η επιδημιολογική περιγραφή των επιβεβαιωμένων κρουσμάτων ΔΜΝ σε παιδιά και εφήβους της Βόρειας Ελλάδας την περίοδο 2011-2021. Χρησιμοποιήθηκαν έντυπα καταγραφής δημογραφικών, κλινικών, διαγνωστικών και θεραπευτικών δεδομένων, ενώ επίσης καταχωρήθηκαν πληροφορίες σχετικά με την έκβαση και τις επιπλοκές των ασθενών. Η συλλογή των στοιχείων διενεργήθηκε μέσω πρόσβασης σε ιατρικούς φακέλους και βιβλία παρακολούθησης των ασθενών στα εξωτερικά ιατρεία, καθώς και στην βάση δεδομένων του Εθνικού Κέντρου Αναφοράς της Μηνιγγίτιδας. Συνολικά μελετήθηκαν 51 παιδιά (29 αγόρια, 22 κορίτσια), με διάμεση ηλικία τα 3 έτη (εύρος: 0-19 ετών). Η πλειοψηφία των ασθενών ήταν κάτω των 4 ετών (64,7%). Ο ετήσιος αριθμός δηλωμένων περιστατικών κυμαινόταν από 0 έως 9, ενώ κατά την διάρκεια της πανδημίας COVID-19, καταγράφηκαν μόνο 3 περιστατικά. Τα περισσότερα παιδιά εκδήλωσαν την νόσο τους χειμερινούς και εαρινούς μήνες. Η νόσος εκδηλώθηκε ως μηνιγγίτιδα στο 58,8% των παιδιών και ως σηψαιμία στο 23,5%, ενώ το 17,6% των παιδιών εμφάνισε σηψαιμία με συνοδό μηνιγγίτιδα. Η οροομάδα Β απομονώθηκε σε ποσοστό 76,4% των παιδιών, η οροομάδα C στο 1,9%, 11,7% ήταν μη ομαδοποιήσιμες, ενώ στο 9,8% των περιστατικών δεν ταυτοποιήθηκε οροομάδα. Δέκα ασθενείς (19,6%) νοσηλεύτηκαν στην Μ.Ε.Θ., από τους οποίους διασωληνώθηκαν οι 8 (15,6%), με τα παιδιά που εμφανίζουν μηνιγγίτιδα/σηψαιμία, να έχουν μεγαλύτερη πιθανότητα για διασωλήνωση. Από τα 51 παιδιά, 2 κατέληξαν (3,9%), 28 ιάθηκαν πλήρως (57,14%), ενώ 13 ασθενείς (26,53%) εμφάνισαν επιπλοκές. Συχνότερες ήταν οι νευρολογικές διαταραχές (61,53%), 2 ασθενείς (15,38%) εμφάνισαν δερματικές ουλές, ενώ καταγράφηκε ένα επεισόδιο (7,69%) ακρωτηριασμού, 1 θρομβωτικό επεισόδιο κάτω άκρου και 1 περίπτωση υπερτροφικής μυοκαρδιοπάθειας. Κρίνεται απαραίτητη η έγκαιρη διάγνωση και θεραπεία της ΔΜΝ, παράλληλα με την εμβολιαστική κάλυψη και την συνεχή επιδημιολογική επιτήρηση με σκοπό την ελάττωση της νοσηρότητας και τον περιορισμό της νόσου.
description: Invasive meningococcal disease is a rare but serious infection with high mortality and morbidity. The aim of the study was to record and epidemiologically describe the confirmed cases of invasive meningococcal disease in children and adolescents in Northern Greece during the period 2011-2021. Data collection forms were used to record demographic, clinical, diagnostic, and therapeutic information, as well as information regarding the outcomes and complications of the patients. Data collection was conducted through access to medical records and patient monitoring books in outpatient clinics, as well as in the database of the National Reference Center for Meningitis. A total of 51 children (29 boys, 22 girls) were studied, with a median age of 3 years (range: 0-19 years). The majority of the patients were under 4 years old (64.7%). The annual number of reported cases ranged from 0 to 9, while during the COVID-19 pandemic, only 3 cases were recorded. Most children showed their disease during the winter and spring months. The disease manifested as meningitis in 58.8% of the children and as sepsis in 23.5%, while 17.6% of the children exhibited sepsis accompanied by meningitis. Serogroup B was isolated in 76.4% of the children, serogroup C in 1.9%, 11.7% were non-groupable, while in 9.8% of the cases the serogroup was not identified. Ten patients (19.6%) were admitted in the PICU, of whom 8 (15.6%) were intubated, with children presenting with meningitis/sepsis having a higher likelihood of intubation. Of the 51 children, 2 died (3.9%), 28 recovered completely (57.14%), while 13 patients (26.53%) experienced complications. The most common were neurological disorders (61.53%), 2 patients (15.38%) developed skin lesions, while one episode (7.69%) of limb amputation, 1 thrombotic episode of the lower limb, and 1 case of hypertrophic cardiomyopathy were recorded. Timely diagnosis and treatment of IMD is deemed essential, alongside vaccination coverage and continuous epidemiological surveillance, aimed at reducing morbidity and limiting the disease.